N A C R T 


OBRAZLOŽENJE
Program prostornog uređenja i unapređenja stanovanja za 2027. godinu obuhvaća aktivnosti usmjerene na održavanje i unapređenje stambenih i poslovnih prostora u vlasništvu Općine Vojnić, prostorno planiranje i uređenje općinskog područja, poticanje energetske učinkovitosti u kućanstvima te razvoj zelene infrastrukture.
U okviru Programa planiraju se sljedeće aktivnosti:
1. Održavanje poslovnih i stambenih prostora
Planirana sredstva u iznosu od 204.500,00 eura namijenjena su održavanju poslovnih i stambenih prostora u vlasništvu Općine Vojnić koje Općina daje u zakup ili koristi za obavljanje svojih djelatnosti. Sredstva su namijenjena za sanaciju i održavanje postojećih objekata te za osiguravanje zemljišta potrebnog za izgradnju infrastrukture.
2. Prostorno planiranje i uređenje općine
Za ovu aktivnost planirana su sredstva u ukupnom iznosu od 60.000,00 eura. Od toga je 40.000,00 eura namijenjeno izradi i izmjenama dokumenata prostornog uređenja, odnosno prostorno-planske dokumentacije potrebne za planski razvoj i uređenje područja Općine Vojnić, dok je 20.000,00 eura planirano za zemljište za poduzetničku zonu, čime se stvaraju preduvjeti za daljnji razvoj gospodarskih aktivnosti.
3. Sufinanciranje kućanstvima za poboljšanje energetske učinkovitosti
Za ovu aktivnost planirano je 25.000,00 eura pomoći kućanstvima za poboljšanje energetske učinkovitosti, prvenstveno kroz sufinanciranje postavljanja fotonaponskih panela na obiteljskim kućama na području Općine Vojnić. Cilj aktivnosti je poticanje korištenja obnovljivih izvora energije, smanjenje troškova električne energije za kućanstva te povećanje energetske učinkovitosti.
4. Krajobrazno uređenje – Pilot projekt razvoja zelene infrastrukture
Za provedbu pilot projekta razvoja zelene infrastrukture planirano je 20.000,00 eura. Aktivnost obuhvaća izradu Zelene strategije kao temeljnog dokumenta za planiranje, razvoj i unapređenje zelene infrastrukture na području Općine Vojnić, s ciljem očuvanja okoliša, povećanja zelenih površina i stvaranja kvalitetnijeg životnog prostora za stanovnike.
Ukupna planirana sredstva za realizaciju Programa prostornog uređenja i unapređenja stanovanja za 2027. godinu iznose 309.500,00 eura.
Sredstva za provedbu Programa osiguravaju se iz općih prihoda i primitaka, prihoda od prodaje nefinancijske imovine te pomoći iz državnog proračuna i sredstava Europske unije.
Provedbom planiranih aktivnosti stvaraju se uvjeti za kvalitetnije upravljanje i održavanje općinske imovine, planski razvoj prostora, poticanje ulaganja u obnovljive izvore energije te unapređenje kvalitete stanovanja i zaštite okoliša na području Općine Vojnić.

REPUBLIKA HRVATSKA 
KARLOVAČKA ŽUPANIJA
          OPĆINA VOJNIĆ
Općinsko vijeće
KLASA: 350-03/26-01/__

Vojnić, __. ________ 2026. godine

	Temeljem članka 67. Zakona o komunalnom gospodarstvu („Narodne novine“, broj 68/18, 110/18, 32/20 i 145/24), te članka 30. Statuta Općine Vojnić („Službeni glasnik Općine Vojnić“, broj 01/21 i 03/25) Općinsko vijeće Općine Vojnić na __. sjednici održanoj __. _____________ 2026. godine  usvojilo je

PROGRAM
PROSTORNOG UREĐENJA I UNAPREĐENJA STANOVANJA 
U 2027. GODINI

					       Članak 1.

	Ovim Programom uređuje se opis i opseg poslova prostornog uređenja i unapređenja stanovanja u 2027. godini sa procjenom troškova i izvorima financiranja kako slijedi: 

	Aktivnost 
	Naziv aktivnosti
	Plan 2027.
EUR

	A100001
	Održavanje poslovnih i stambenih prostora
	204.500,00

	
	Sanacija i održavanje objekata
	40.000,00

	
	Zemljište za izgradnju infrastrukture
	164.500,00

	Izvor
	Opći prihodi i primici
	

	K100002
	Prostorno planiranje i uređenje općine
	60.000,00

	
	Dokumenti prostornog uređenja (prostorni planovi i ostalo)
	40.000,00

	Izvor
	Opći prihodi i primici
	

	
	Zemljište za poduzetničku zonu
	20.000,00

	Izvor
	Prihodi od prodaje nefinancijske imovine
	

	K100004
	[bookmark: _Hlk121682316]Sufinanciranje kućanstvima za poboljšanje energetske učinkovitosti
	25.000,00

	
	Sufinanciranje kućanstvima – fotonaponske ćelije
	25.000,00

	Izvor
	Pomoći iz državnog proračuna - ostalo
	

	K100005
	Krajobrazno uređenje – Pilot projekt razvoja zelene infrastrukture
	20.000,00

	
	Zelena strategija
	20.000,00

	Izvor
	Pomoći iz državnog proračuna temeljem prijenosa EU
	

	
	SVEUKUPNO
	309.500,00




Članak 2.

	Održavanje poslovnih i stambenih prostora odnosi se na održavanje prostora koje Općina Vojnić daje u zakup. Prvenstveno se to odnosi na poslovne prostore temeljem ugovora o zakupu poslovnog prostora u vlasništvu Općine Vojnić.
	Prostorno planiranje i uređenje općine odnosi se na donošenje Prostornog plana uređenja općine Vojnić.
Sufinanciranje kućanstvima za poboljšanje energetske učinkovitosti odnosi se na financiranje projekata za postavljanje fotonaponskih panela na kućanstva u općini kako bi se ta kućanstva mogla kandidirati na natječaje Fonda za zaštitu okoliša i energetsku učinkovitost.
Krajobrazno uređenje – Pilot projekt razvoja zelene infrastrukture planira se u iznosu 20.000,00 eura.
Članak 3.

Ovaj Program stupa na snagu osmog dana od dana objave u „Službenom glasniku Općine Vojnić“, a primjenjuje se od 1. siječnja 2027. godine.

